Държавен вестник, бр. 62, 2006 г., стр. 136

С Т Р .  136
Д Ъ Р Ж А В Е Н   В Е С Т Н И К
Б Р О Й  62
Преходни и заключителни разпоредби
§ 2. Тази наредба се издава на основание
чл. 16а, т. 10 от Закона за гражданското възду-
хоплаване.
§ 3. Ръководителят на ГД “ГВА” издава мето-
дически указания за прилагането на наредбата.
§ 4. Тази наредба отменя Наредба № 7 от
2003 г. за правилата за обезщетяване на пътни-
ци при отказ на въздушен превозвач да ги до-
пусне на борда на въздухоплавателно средство
по редовна въздушна линия, обнародвана от ми-
нистъра на транспорта (ДВ, бр. 32 от 2003 г.)
Министър: П. Мутафчиев
52468
Наредба за изменение и допълнение на Наред-
ба № 7 от 2001 г. за реда за посещение, манев-
риране и престой на корабите в пристанищата
и рейдовете, за товарене и разтоварване, за
качване на кораба и слизане на брега на еки-
пажа, на пътниците или други лица, както и за
връзка на кораба с брега (обн., ДВ, бр. 55 от
2001 г.; изм. и доп., бр. 59 от 2003 г., бр. 3 от
2005 г. и бр. 32 от 2006 г.)
§ 1. В чл. 5, ал. 2 след думите “Република
България” се поставя запетая и се добавя “как-
то и риболовни кораби, които не извършват меж-
дународно плаване”.
§ 2. В § 1 се създават т. 35 и 36:
“35. “Риболовен кораб” е всеки кораб, обо-
рудван или използван с търговска цел за улов
на риба или други живи морски ресурси.
36. “Международно плаване” е плаване от
пристанище на Република България до приста-
нище на друга държава или обратно.”
Министър: П. Мутафчиев
53584
Наредба за изменение и допълнение на Наред-
ба № 43 от 2001 г. за железопътен превоз на
пътници, багажи и колетни пратки (ДВ, бр. 86
от 2001 г.)
Параграф единствен. Създава се чл.10а:
“Чл. 10а. (1) Железопътният превозвач, из-
вършващ пътнически превози, организира съ-
бирането на битовите отпадъци от:
1. влизащи в страната подвижни железопът-
ни състави, когато извършва международни
пътнически превози;
2. подвижни железопътни състави във вът-
решно съобщение.
(2) Битовите отпадъци се събират в местата,
където се извършва почистването и екипиране-
то на пътническия подвижен състав.
(3) Събраните битови отпадъци по ал. 2 се
извозват при условията и по реда на съответните
общински наредби, уреждащи реда за третиране
на битови отпадъци на територията на общината.
Министър: П. Мутафчиев
53326
ДЪРЖАВНА АГЕНЦИЯ
ЗА ИНФОРМАЦИОННИ
ТЕХНОЛОГИИ И СЪОБЩЕНИЯ
НАРЕДБА № 6
от 21 юли 2006 г.
за условията и реда за издаване на индивиду-
ални лицензии без конкурс или търг за осъ-
ществяване на далекосъобщения чрез обосо-
бени далекосъобщителни мрежи от подвиж-
ната радиослужба за професионални цели
Раздел I
Общи положения
Чл. 1. (1) С тази наредба се определят усло-
вията и редът, при които Комисията за регули-
ране на съобщенията, наричана по нататък “ко-
мисията”, издава без конкурс или търг индиви-
дуални лицензии за осъществяване на далеко-
съобщения чрез обособени далекосъобщител-
ни мрежи от подвижната радиослужба за про-
фесионални цели.
(2) Мрежите по ал. 1 са:
1. обособени далекосъобщителни подвижни
мрежи PMR;
2. обособени далекосъобщителни подвижни
мрежи TRUNK;
3. обособени далекосъобщителни подвижни
мрежи за персонално повикване.
Чл. 2. Обособените далекосъобщителни
мрежи от подвижната радиослужба за профе-
сионални цели ползват индивидуално опреде-
лени от комисията радиочестоти в радиочес-
тотните ленти съгласно Националния план за
разпределение на радиочестотния спектър на
радиочестоти и радиочестотни ленти за граж-
дански нужди, за нуждите на националната си-
гурност и отбраната, както и за съвместно пол-
зване между тях.
Чл. 3. (1) Осъществяването на далекосъоб-
щения чрез обособени далекосъобщителни мре-
жи от подвижната радиослужба за професио-
нални цели се осъществява само от оператори,
лицензирани по реда на Закона за далекосъоб-
щенията и тази наредба.
(2) Радиосъоръженията от лицензираните
далекосъобщителни мрежи от подвижната ра-
диослужба за професионални цели ползват ра-
диочестотния спектър, предоставен със съот-
ветната индивидуална лицензия, след нейното
получаване.
Раздел II
Условия за издаване на индивидуални
лицензии
Чл. 4. Индивидуални лицензии за осъщест-
вяване на далекосъобщения чрез обособени
далекосъобщителни мрежи от подвижната ра-
диослужба за професионални цели се издават
без конкурс или търг, когато ресурсът е ограни-
чен, в следните случаи: